ไอเอ็นจีแต่งตั้งผู้บริหารร่วม
ไอเอ็นจีประกันชีวิตประกาศแต่งตั้งรักษาการประธานเจ้าหน้าที่บริหารร่วม
1 ก.ค. 2553

ไอเอ็นจีประกันชีวิตประกาศแต่งตั้งรักษาการประธานเจ้าหน้าที่บริหารร่วม
บริษัท ไอเอ็นจีประกันชีวิต จำกัด ประกาศแต่งตั้งนายพูลลาภ เพ็ญกิตติ ประธานเจ้าหน้าที่สายงานดำเนินงานประกันชีวิต และนายแอนดรูว์ ชอว์ ประธานเจ้าหน้าที่สายงานตัวแทน ขึ้นดำรงตำแหน่งรักษาการประธานเจ้าหน้าที่บริหารร่วมแทน นายราเจช เสฐฐี กรรมการผู้จัดการใหญ่และประธานเจ้าหน้าที่บริหาร ซึ่งได้ตัดสินใจไม่ต่อสัญญาการทำงานกับไอเอ็นจีประกันชีวิตในประเทศไทย โดยนายพูลลาภและนายแอนดรูว์ได้เข้ารับตำแหน่งใหม่ดังกล่าวตั้งแต่วันที่ 1 กรกฎาคม ขณะที่นายราเจชยังคงปฏิบัติงานที่   ไอเอ็นจีประกันชีวิตจนถึงวันที่ 1 สิงหาคม 2553 เพื่อดูแลและส่งมอบงานในความรับผิดชอบให้แก่รักษาการประธานเจ้าหน้าที่บริหารร่วมคนใหม่ทั้ง 2 ท่านต่อไป ทั้งนี้ การเปลี่ยนแปลงประธานเจ้าหน้าที่บริหารใหม่ดังกล่าวจะไม่ส่งผลให้มีการเปลี่ยนแปลงนโยบายและแผนธุรกิจของบริษัทแต่อย่างใด